cyanic-selkie/wikianc huggingface dataset:
Marcel Bezençon
Marcel Bezençon (født 1. mai 1907 i Orbe i Sveits, død 17. februar 1981 i Lausanne i Sveits) var leder av Den europeiske kringkastingsunion fram til 1970. Han var svært begeistret for det gryende europeiske tv-samarbeidet på begynnelsen av 1950-årene, og han ville derfor at unionen skulle skape et eget tv-program for å feire Eurovisjonen. Dette tv-programmet ble til Eurovision Song Contest, som har blitt sendt årlig fra og med 1956. Eurovision Song Contest er fortsatt verdens største musikkarrangement.
Bezençon har gitt navn til Marcel Bezençon Awards, som ble stiftet av svenskene Christer Björkman og Richard Herrey.
Sarandi (Paraná)
Sarandi er en kommune i delstaten Paraná i sørregionen av Brasil.
Cat Fanciers’ Association
Cat Fanciers' Association (CFA) er et internasjonalt register for rasekatter, på linje med Fédération Internationale Féline. Registeret som sådan ble grunnlagt i 1906. Hovedkontoret ligger i Manasquan, New Jersey, i USA.
Melsom-prisen
Melsom-prisen er en norsk litteraturpris til fremme av nynorsk litteratur.
Skipsreder Ferd. Melsoms legat ble stiftet i 1922. Formålet er «fremme av det norske sprog (landsmålet)». Det blir delt ut en pris hvert år til en forfatter eller oversetter som året før har utgitt en verdifull bok som «efter sitt innhold kan egne sig til folkelæsning og masseutbredelse». Legatet blir styrt av Det Norske Samlaget, og prisen blir delt under Litteratursymposiet i Odda i oktober.
46664
46664 var fengselssnummeret til Nelson Mandela mens han satt fengslet i Robben Island, Cape Town, Sør-Afrika.
I dag brukes nummeret 46664 av Nelson Mandela Foundation i forbindelse med kampanjen deres for å øke den globale bevisstheten om aids- og hiv-problematikken.
Taccaceae
Taccaceae var en plantefamilie i ordenen Dioscoreales. Den omfattet 31 arter i én planteslekt, Tacca. Denne slekten har blitt flyttet til yamsrotfamilien, som også tilhører Dioscoreales.
Firbladfamilien
Firbladfamilien, eller også kalt trebladfamilien, (latin: Trilliaceae) var en plantefamilie i ordenen Dioscoreales, som i nordisk botanikk tidvis fortsatt regnes som selvstendig familie. Men etter nye genetiske undersøkelser er familiens slekter inklusive firbladslekten (Paris) blitt flyttet inn i giftliljefamilien.
Arten firblad (Paris quadrifolia) er vanlig på skyggefull skogsbunn i Norge.
RQ-3 Dark Star
RQ-3 Dark Star er en drone, et ubemannet luftfartøy. Det ble brukt av det amerikanske luftforsvaret. Første flytur var 26. mars 1996. Programmet ble kansellert i 1999. Utviklingen ble foretatt av Lockheed Martins Skunk Works-avdeling og Boeing. Det har blitt hevdet i pressen at Dark Star ikke ble kansellert, men forsatt utvikles som et «svart» prosjekt.
Den to første prototypene kan beskues på Museum of Flight i Seattle, Washington og National Museum of the United States Air Force ved Wright-Patterson Air Force Base i Ohio.
Jane Mysen
Jane Mysen (født 2. mars 1960) er en norsk forfatter. Hun har skrevet seriene Utvalgt av gudene (30 bøker), Barn under månen (15 bøker) og Flammedans (100 bøker). Serien Vingeslag (30 bøker), hvor handlingen er lagt til Åfjord i Trøndelag, er planalgt fullført 2024.
Mysen vokste opp på Harestua. Hun arbeidet i 11 år på Postgirokontoret i Oslo før hun begynte å skrive.
Da hun var tretten år fikk hun antatt sin første novelle i Romantikk. Forfatterskapet satte imidlertid ikke virkelig fart før hun fylte førti år. I 2000 kom hennes første serie, Utvalgt av gudene, en serie fra vikingtiden, år 800-1000, gjennom forlaget Cappelen. I 2003 ble Barn under månen lansert. Seriens handling er lagt til Lunner i mellomkrigstiden og andre verdenskrig. Hun skrev også noveller på denne tiden, og mange ble antatt i Hjemmet.
I 2004 vant hun en romankonkurranse i Damm med manuset til Flammedans. Serien handler om tatere i Norge på 1800-tallet. Hovedsetet er Tynset og Østerdalen.
I 2012 fikk hun en uoffesiell æresebevisning i CappelenDamm som "Lesegledens hverdagsheltinne", og mottok forlagets gullbok.
Elmar Altvater
Som student studerte Altvater økonomi og sosiologi i München, og tok doktorgraden med avhandlingen «Miljøproblemer i Sovjetunionen». Han var aktiv i en sosialistisk forskergruppe ved Otto Suhrs Institutt, og sammen med folk som Klaus Busch, Wolfgang Schöller og Frank Seelow fikk han en posisjon som en av Vest-Tysklands viktigste marxistiske filosofer som kom til å øve kraftig påvirkning på 1968-generasjonens politiske og økonomiske teori.
I 1971 var han med på å starte tidsskriftet Prokla, der han fortsatt sitter i redaksjonen, og samme år ble han universitetsprofessor i politisk økonomi ved Otto Suhrs Institutt. Ved siden av spørsmål rundt utviklingsteori, gjeldskrisen og markedsregulering beskjeftiger han seg med følgene kapitalistisk økonomi har på miljøet.
Altvater støttet tidligere Bündnis 90/Die Grünen, men etter at partiet i regjering støttet krigen mot Jugoslavia inntok han en kritisk distanse. Han var medlem av den offentlige undersøkelseskommisjonen Verdensøkonomien – utfordringer og svar (1999–2002). Han støtter i dag opp om Attac og Verdens sosiale forum.
Tunnerstad
Tunnerstad er et tettsted i Jönköping kommune i Jönköpings län i Småland i Sverige. I 2010 hadde tettstedet 295 innbyggere.
Paolo Longo Borghini
Paolo Longo Borghini (født 10. desember 1980) er en italiensk, tidligere profesjonell, syklist.
Bouillon
Bouillon er en kommune og by i Belgia. Bouillon ligger i provinsen Luxembourg i regionen Vallonia. Kommunen, som har et areal på 149.09 km², hadde pr. 1. januar 2008 5.501 innbyggere, noe som gir en befolkningstetthet på 37 innbyggere pr. km². Kommunen består av 11 delkommuner: Bouillon, Les Hayons, Poupehan, Rochehaut, Noirefontaine, Sensenruth, Ucimont, Vivy, Bellevaux, Dohan og Corbion. Elva Semois renner gjennom Bouillon og danner landemerket «Kjempens grav», en meander (elvesving), i Corbion, Rochehaut og Ucimon.
Magnes
Magnes' reelle periode som dramatiker synes å falle senere enn rundt 460 f.Kr. Biografisk kunnskap om hans liv er sparsommelig. Det bysantinske oppslagsverket Suda forteller at som ung mann angrepet han dramatikeren og filosofen Epikharmos som da var en gammel mann. Ettersom Epikharmos døde antagelig en gang rundt 450 f.Kr. er det innenfor tidsrommet av Magnes' liv og karriere. Aristofanes nevner i sitt skuespill Ridderne (424 f.Kr.) om den gamle mannen Magnes' død som en nylig hendelse. Fra disse fakta, kombinert med et avsnitt fra Aristoteles, er det antatt at hans virketid var i tiden rundt den 80. olympiade, det vil si rundt 460 f.Kr. og framover.
En skolia (kommentar) indikerer indirekte at en stor del i hans skuespill synes å inneholde mimiske aspekter. Det er også indikasjoner på at han måtte tåle at publikums gunst ikke alltid var på hans side ettersom han fikk restriksjoner i sin dikteriske lisens, skjønt det betyr ikke nødvendigvis at hans komedier ble oppfattet som fornærmende, kun en indikasjon på at han på sine gamle dager rett og slett ikke var morsom nok for smaken i Athen: han skal ha blitt pepet av scenen da han hadde mistet sin evner for å drive grovkornet ablegøyer.
Rikki Don’t Lose That Number
«Rikki Don't Lose That Number» er en sang av Steely Dan, utgitt i 1974 på deres album Pretzel Logic. Sangen er skrevet av Walter Becker og Donald Fagen, og ble også utgitt som singel. Med en 4.-plass på Billboard Hot 100, ble dette bandets høyest plasserte singel.
Struktur
Sangen åpner med en flapamba-solo av Victor Feldman, før et repetetivt pianotema tar over. En flapamba er en slags marimba. Et annet tema spilt på akustisk gitar spilles over pianotemaet frem til første vers starter.
Inspirasjonen til teksten skal visstnok ha vært Rikki Ducornet, som Donald Fagen hadde gått på skole sammen med. Hun var både gift og gravid da hun og Fagen møttes, men hun sier at Fagen ga henne sitt telefonnummer under en studentfest ved Bard College. Fagen har verken bekreftet eller benektet dette. Rick Derringer, som spilte gitar på en rekke Steely Dan-sanger, har sagt at han tror sangen er om ham.
Lekeryd
Lekeryd er et tettsted i Jönköping kommune i Jönköpings län i Småland i Sverige. I 2010 hadde tettstedet 817 innbyggere.
Grunnkretser i Eigersund kommune
Grunnkretser i Eigersund kommune er delområder og grunnkretser som seksjonerer Eigersund kommune, Rogaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Dorothee Bohle
Dorothee Bohle (født 1964) er en tysk statsviter.
Akademisk karriere
Fra 2016 til 31. august 2021 er hun professor i statsvitenskap ved European University Institute (EUI) i Firenze, Italia.
I 1992 fullførte hun studiene i statsvitenskap ved Freie Universität Berlin. Fra 1995 til 2001 var hun forsker ved European Univeristy Institute i Berlin. I 2001 tok hun doktorgraden i statsvitenskap ved Freie Universität Berlin. Hun var deretter professor i statsvitenskap ved Det sentraleuropeiske universitetet i Budapest.
Gjørs
Gjørs (Sander lucioperca) er en fisk i abborfamilien. Den ligner på abboren, men er noe slankere og mer langstrakt. Den kan oppnå en lengde på hele 130 cm og en vekt på 18 kg. I Norge sjelden mer enn 12 kg. Gjørs regnes som en ypperlig matfisk og er hvit i kjøttet.
Utbredelse
Arten er utbredt i ferskvann og brakkvann i Nord- og Mellom-Europa fra Elben øst til Uralfjellene. Den finnes også i Transkaukasia, det nordlige Lilleasia, Aralsjøen, Amu-Darja og Syr-Darja. Den er utsatt lenger vest i Europa: Rhinen, Frankrike, England og Spania.
I Norge
I Norge finnes gjørsen kun i Tista, Glomma opp til Øyeren og sør i Leira, Vansjø, Gjersjøen, Akersvannet, Nærevannet, Isesjøen, Tunevannet og Borrevannet. I Norge benyttes den i liten grad som matfisk, men den er blitt en populær sportsfisk. Den største gjørs som er tatt på sportsfiskeredskap i Norge, veide 11,5 kg. Rekorden ble satt i Akersvannet 13.6.2011
I Sverige
Gjørs på svensk er gös. Den finnes i bl.a. Vänern, Hjälmaren, Mälaren og Østersjøen.
I Danmark
Gjørs heter sandart i Danmark. Den finnes i innsjøer over hele landet.
I Finland
Gjørs heter kuha på finsk. Den finnes i Østersjøen og tilgrensende elvefar. Gjørs finnes i innsjøer så langt nord som til Kemijärvi og Tengeliö i Lappland. Kuha er en populær matfisk i Finland, og er et yndet bytte for sportsfiskere.
Daniel Silva (forfatter)
Daniel Silva (født 1960 i Michigan i USA) er en amerikansk forfatter og journalist.
Tvillingplettseljefly
Tvillingplettseljefly (Anorthoa munda) er en sommerfugl som tilhører familien nattfly (Noctuidae). Den ble i 2004 observert i Aust-Agder i Norge.
Daniel Silva (forfatter)
Silva har arbeidet som Midtøsten-korrespondent for UPI og produsent for CNN. Han debuterte i 1994 med den bestselgende spion-thrilleren The Unlikely Spy. Fra 1997 er han forfatter på heltid. Bøkene hans er oversatt til mer enn 25 språk.
Tvillingplettseljefly
Utseende
Et middelsstort (vingespenn 37 – 45 mm) nattfly. Arten kjennes vanligvis på de to tettstilte, svarte flekkene ved forvingens ytterkant, men disse kan være utydelige. Hannen har smalt fjærformede antenner. Forvingene er gråbrune eller gulbrune. Nyre- og ringmerkene er lyskantede. Bølgelinjen, som går langs vingens ytterkant, har to tettstilte, svarte flekker omtrent midt på ytterkanten. Ofte er det også svarte flekker ved framkanten og bakkanten. Bakvingen er grå. Larven er gråbrun med en bred, brunsvart ryggstripe.
Levevis
Den lever mest i skog. Larvene finnes på ulike løvtrær og urter, blant andre eik, osp og vier. De voksne sommerfuglene flyr om natten i mars – april. De besøker ofte blomster av selje.
Utbredelse
Arten er utbredt i Europa. I Norge ble den første gang funnet i Aust-Agder i 2004.
Hornbladslekta
Hornbladslekta (Ceratophyllum) er en liten gruppe blomsterplanter på bare om lag seks arter. Hornbladene utgjør trolig en egen gren på blomsterplantenes stamtre som er søstergruppen til egentlige tofrøbladete planter. Gruppen er i Norge representert ved én art, (vanlig) hornblad.
Stenglene kan bli 1–3 meter lange og vokser i en ende samtidig som den dør i den andre. De har ikke røtter i egentlig forstand, men noen ganger utvikler de modifiserte rotaktige blader som de forankrer seg i bunnen med. Blomstene er små, og plantene er sambu.
Hornbladene lever i saktestrømmende elver, dammer og innsjøer i de fleste tempererte og tropiske regioner. De vokser under vann, ofte, men ikke alltid like under vannflaten. Hornbladene tåler ikke tørke.
Bruk
Hornblader brukes ofte i ferskvannsakvarier fordi de gir god beskyttelse for nyklekket yngel, har en frisk grønnfarge, og produserer mye oksygen hvis de får nok lys.
Systematikk
Oppdelingen av denne slekten i arter er ikke helt klarlagt. Over 30 arter har blitt beskrevet, men mange er sannsynligvis bare varianter av de bredere aksepterte artene. Ceratophyllaceae ble beskrevet av Gray og Ceratophyllales av Bischoff.
Paul Rodgers
Paul Rodgers (født 17. desember 1949) er en engelsk musiker kjent fra band som Free og Bad Company. Paul Rodgers turnerte i perioden 2004-2009 sammen med bandet Queen, som stand-in for avdøde Freddie Mercury, i deres "Queen +" inkarnasjon og fremførte mange av gruppens sanger, pluss noen av sine egne, kjent fra tiden med Free og Bad Company. 1984-86 samarbeidet han med blant andre Jimmy Page i The Firm.
Saudade do Iguaçu
Saudade do Iguaçu er en kommune i delstaten Paraná i sørregionen av Brasil.
4. divisjon fotball for menn 2002
4. divisjon fotball for menn 2002 var det femte nivået i norsk fotball 2002.
Innherred sykepleierhøgskole
Innherred sykepleierhøgskole var en høgskole for sykepleierutdanning, etablert i Levanger i 1940 under navnet Innherred sykehus’ sykepleieskole. Skolen ble i 1994 fusjonert inn i Høgskolen i Nord-Trøndelag.
Skolen var tilknyttet Innherred sykehus. Innherred Sykehus utdannet sykepleiere også før 1940. Det ble tatt inn 1 elev av gangen, for ettårig utdanning til distriktssykepleie. Det er usikkert når første elev startet, men etter hvert ble flere elever tatt opp samtidig, og i 1934 ble utdanningen forlenget til 1 ½ år. I 1940 ble utdanningen utskilt som en egen enhet ved skolen, den ble 3-årig og fikk eget navn: Innherred sykehus’ sykepleieskole. I 1963 ble det ved lov bestemt at alle sykepleieskoler skulle være selvstendige institusjoner, og skolen ble nå egen fylkeskommunal institusjon med egen ledelse: Innherred sykepleieskole.
Fra 1982 fikk sykepleierskolene høgskolestatus og fikk nytt navn Innherred sykepleierhøgskole. Den ble statlig høgskole fra 1986, sammen med de fleste andre helsefaghøgskoler.
Skärstad
Skärstad er et tettsted i Jönköping kommune i Jönköpings län i Småland i Sverige. I 2010 hadde tettstedet 341 innbyggere.
Maureen Van Zandt
Maureen er gift med musikeren Steven Van Zandt (som er kjent fra E Street Band) som også spiller hennes ektemann, Silvio Dante, i serien. De giftet seg den 31. desember 1982.
RQ-4 Global Hawk
RQ-4 Global Hawk er en drone, et ubemannet luftfartøy, brukt av det amerikanske luftforsvaret til overvåkning. Det ble tatt fram av Northrop Grumman. Det er utstyrt med radar og infrarøde sensorer for å se gjennom skydekke.
Det er det første ubemannede luftfartøyet som har blitt sertifisert av den amerikanske luftfartsadministrasjonen til å fly i sivile luftleder uten spesialtillatelse. Det australske forsvaret har også bestilt Global Hawk.
Kjell Underlid
Kjell Underlid (født 24. juni 1950 fra Nyttingnes i Flora kommune, død 31. juli 2016 i Bergen ) var utdannet psykolog, og spesialist i klinisk psykologi (cand. psychol., dr. phil.). Han har særlig interessert seg for sosial- og samfunnspsykologi. Han var fra 2005 professor ved Høgskolen i Bergen, der han jobbet siden 1990. Spesialfeltene hans var arbeidsløshet, fattigdom og sosial rettferdighet.
Fra ganske tidlig i ung voksen-alder var Underlid organisert i den sosialistiske bevegelsen i Norge. Han var i en årrekke medlem av det Sosialistisk Folkeparti (SF), og ved partisamlingen gikk han inn i Sosialistisk Valgforbund, senere Sosialistisk Venstreparti, som han forlot i protest mot det han oppfattet som høyredreining under Erik Solheim. I perioden fra 1993 til 2000 satt han i den kollektive ledelsen av Norges Kommunistiske Parti. Han forlot partiet i 2003, i protest mot partiets behandling av mindretallet. Underlid var medlem av Bevegelsen for Sosialisme (BfS).
Sengés
Sengés er en kommune i delstaten Paraná i sørregionen av Brasil.
Riemeisterfenn
Riemeisterfenn er et naturvernområde i Berlins bydel Steglitz-Zehlendorf i utkanten av Grunewald. Området er en myr i en forsenkning som tidligere inneholdt Riemeistersee, men som nå i det vesentlige er kanalisert. Riemeisterfenn er en del av tunneldalen Grunewaldseenkette og forbinder sjøen Krumme Lanke med naturvernområdet Langes Luch. Området er en av de siste myrområder i sitt slag i Berlin.
Einar Lonstad
Einar Lonstad (født 18. mai 1945) er en norsk politiker. Han har vært leder og politisk nestleder i Pensjonistpartiet, fylkesformann for Demokratene i Oslo, og leder for Oslo Fremskrittsparti.
Riemeisterfenn
Etymologi
Ried er et tysk ord for myr. Klosteret Lehnin som eide områdene ansatte for sjøene og myrene i området en Riedmeister (oppsynsmann) forvansket til Riemeister. Fenn er et lavtysk ord for myr og som går igjen det norske stedsnavnet Fennefoss.
Einar Lonstad
Lonstad ble varamedlem i Oslo bystyre for FrP i 1991. I 1995 ble han valgt inn på fast plass. Lonstad ble gjenvalgt i 1999. Han var gruppeleder for Fremskrittspartiets bystyregruppe frem til 27. november 2000, og deretter uavhengig representant. I bystyret var Lonstad leder for samferdsels- og miljøkomiteen.
Lonstad meldte seg ut av FrP høsten 2000. Bakgrunnen var striden mellom FrP-formann Carl I. Hagen og leder i Oslo FrP, Dag Danielsen. Striden endte med at FrP sentralt vedtok å suspendere styret i Oslo Fremskrittsparti. Dette førte til at bystyregruppen til FrP i Oslo sprakk, da Lonstad sammen med Sissel Dagslet, Tore Egge, Nils Chr. Dahl og Kjell Grønnevik ble uavhengige representanter.
Ved stortingsvalget 2009 var han listetopp for Pensjonistpartiet i Oslo. Han var Pensjonistpartiets leder fra 2011til 2016.
Galterud skole
Galterud skole er en ungdomsskole og ligger i bydelen Austad/Fjell i Drammen kommune. Skolen tar inn elever fra Skoger skole og Fjell skole. 90 prosent av elevene har minoritetsbakgrunn. 20 prosent av skolens ansatte har annen etnisk bakgrunn. Skolen har 300 elever og 34 ansatte.
Galterud skole ligger i skogkanten øverst i Galterudåsen med utsikt over Drammen by. Galterud skole tok i mot sine første elever i august 1978. Skolen ble ombygget innvendig høsten 1999. Skolen har tre klasseromsfløyer (8., 9. og 10. trinn) som hver inneholder 5 klasserom. Skolen har nye uteområder og en ny flerbrukshall høsten 2013.
Skolens ledelse består av rektor og tre avdelingsledere som har trinnansvar for hvert sitt trinn. Skolen har karriereveileder, sosialrådgiver og minoritetsrådgiver. Skolen har samarbeidsutvalg (SU), foreldreråd med arbeidsutvalg (FAU) og elevråd. Skolen samarbeider med helsesøster, PPT, barnevernet, politiet, Fjell nærmiljøkontor og frivillige organisasjoner/idrettslag. Skolen har et fokus på grunleggende ferdigheter og tilbyr ulike kurs ut fra elevenes nivå. Avgangselevenes grunnskolepoeng og nasjonale prøver viser at Galterud skole er den skolen i Drammen som gir elevene det største faglige løftet fra 8. tinnet til 10. trinnet ((trenger refarnse)). Skolens visjon «MOT til å leve drømmer» gir retning for arbeidet.
Skolens mål er å møte elevene der de er og gi ungdommene faglige vekst og livsferdigheter slik at de kan møte videre utdanning og arbeidsliv med gode forutsetninger. Skolen deltar i et pilotprosjekt med mentorordning i samarbeid med næringslivet. Det betyr at elever kobles opp mot mentorer med ulik utdanning og yrkesbakgrunn for å gi elever inspirasjon og motivasjon til videre skolegang.
Skolen er en MOT- skole og MOT’s verdier og målsettinger om et varmere og tryggere skolemiljø er sentrale i skolehverdagen.
Elevundersøkelsen viser at læringsmiljøet oppleves som godt og at skolen har nådd målet om nulltoleranse i forhold til mobbing.
Skolen tilbyr leksehjelp etter undervisning for alle elever og har en rekke tilbud om aktiviter etter skoletid som basket, keramikk- kurs, parkour og bandøving. Aktivitetene drives av skolens lærere.
Galterudhallen er en flerbrukshall som stor ferdig høsten 2013. Hallen brukes til utleie på kveldstid og er spesielt egnet for basketball.
Hork
Hork (Gymnocephalus cernuus) er en fiskeart i abborfamilien. Den skilles lett fra abbor og gjørs på den sammenhengende ryggfinnen og de 8–9 slimgropene på hodet. Slimgropene gjør at den på folkemunne noen ganger går under betegnelsen snørrgjørs. Den er en utmerket matfisk, men blir sjeldent opp mot 100 gram.
Arten har en vid utbredelse i Nord- og Mellom-Europa og Sibir. Den finnes fra England og Frankrike, og helt øst til Lena og Kolyma. I Norge finnes den på Østlandet nord til Mjøsa.
Solveig Aamdal
Solveig Aamdal (født 19. desember 1947, død 26. desember 2011) var en norsk psykolog og politiker. Hun var opprinnelig fra Horten, men var bosatt i Verdal fra 1973. Aamdal var politisk aktiv siden 1964, først i Norges Kommunistiske Ungdomsforbund (NKU) , og videre i Arbeidernes kommunistparti (AKP) og Rødt. Hun var leder i AKP fra 1992 til 1997, og hadde dessuten verv i Nei til EU siden starten.
Aamdal studerte ved Levanger lærerskole, Universitetet i Oslo og Universitetet i Trondheim, og jobbet som pedagogisk-psykologisk rådgiver ved Verdal videregående skole.
Hun var Fylkeslistene for Miljø og Solidaritets 6. kandidat til Stortinget fra Nord-Trøndelag i 1989, Rød Valgallianses 1. kandidat i 1993,, Rød Valgallianses 2. kandidat i 2001, samt Rødts 1. kandidat i 2009.
Aamdal var blant de som mottok erstatning etter politisk overvåkning i 1960- og 1970-årene.
Öggestorp
Öggestorp er et tettsted i Jönköping kommune i Jönköpings län i Småland i Sverige. I 2010 hadde tettstedet 212 innbyggere.
Tangkutling
Tangkutling (Gobiusculus flavescens) er en fiskeart i gruppen kutlinger. Den blir opptil 6 cm lang og lever fra overflaten og ned til 20 meters dybde. Den har to ryggfinner, den første har 6-8 piggstråler og den andre har en piggstråle og 9-11 bløtstråler. Bukfinnen har en piggstråle og 10-11 bløtstråler. Tangkutlingen har en karakteristisk svart flekk med gul ring rundt ved haleroten. Hannfisken har en slik flekk også under første ryggfinne. Hovedføden til tangkutlingen er forskjellige hoppekreps.
Gressmarkfly
Utseende
Et middelsstort (vingespenn 24 – 38 mm), brunt nattfly, kraftig bygd. Arten kjennes lett igjen på forvingens lyse tegninger. Hannen har fjærformede antenner. Forvingen er avrundet, rødbrun eller gulbrun, den midtre delen mørk. Nyre- og ringmerkene er lyst gulbrune, like bak dem går det en bred, hvit lengdestrek som henger sammen med bakkanten av nyremerket. Det er også en kortere, lys lengdestrek bak denne. Bakvingen er lysbrun.
Utbredelse
Gressmarkfly er utbredt over hele Europa og forekommer også i Nord-Amerika. I Norge er den vanlig over hele landet.
Bohaibukten
Bohaibukten (渤海湾, pinyin: Bóhǎi Wān) er en av de tre buktene som sammen former det meste av Bohaihavet utenfor kysten av det nordlige Kina. Dette havet er den aller innerste delen av Gulehavet nord for Østkinahavet.
De to andre buktene i Bohaihavet er Laizhoubukten i sør og Liaodongbukten i nord.
Hvitflankeskogsnegl
Hvitflankeskogsnegl (Arion silvaticus) er et bløtdyr og tilhører de landlevende lungesneglene i familiegruppen skogsnegler. Den er en av «nakensneglene» uten synlig skall.
Utseende
Hvitflankeskogsnegl er en gråbrun snegl som kan bli opptil 4 cm. lang. Slimet er uten farge. Sålen (foten) er lys eller hvitaktig. Ryggen er delt av en langsgående mørk stripe og er mørkere enn sidene.
Hvitflankeskogsnegl ligner på gulflanket skogsnegl, men denne har noen gule farger på sidene. For å kunne artsbestemme disse med sikkerhet kan det kreves undresøkelse av de indre organene. (genetaliene). Den kan ligne på enkelte arter i familien kjølsnegler (Limacidae), men disse har åndehullet bak midten av kappa og en kjøl på den bakre delen av kroppen.
Hvitflankeskogsnegl har to par tentakler. På det øverste paret finnes øyne ute på spissen. Det underste paret brukes til å registrere lukter eller kjemikalier. De har en kappehule som er en del av åndedrettet til sneglen, og den tjenestegjør som en lunge. Man kan lett se åpningen til kappehulen som et hull, normalt på høyre siden av kappen. Skogsnegler har åndehullet foran midten av kappa.
Levevis
Hvitflankeskogsnegl er hermafroditter (tvekjønnet). For å kunne legge egg kreves allikevel to snegler, som under paringen, befrukter hverandre. Den legger flere hundre egg i grupper på 20-30 egg, på skyggefulle fuktige steder. Etter noen uker klekker eggene. De nyklekkete sneglene ser ut som miniatyrer av de voksne individene. Utviklingstiden til et voksent individ kan variere etter arten, men mellom seks og sju måneder er vanlig.
Film
Film, også kalt spillefilm eller levende bilder, er en rekke av fotografiske enkeltbilder, som når de vises i en rask rekkefølge, skaper en illusjon av bevegelse som kalles phi-fenomenet. Denne optiske illusjonen oppstår ettersom publikum oppfatter en kontinuerlig bevegelse mellom adskilte objekter som blir sett i rask rekkefølge. En film er framstilt ved å filme med et filmkamera. Ordet film har sin opprinnelse fra den tynne filmen eller hinna på celluloidstrimmelen som bildene ligger på (senere har en riktignok gått over til mindre brannfarlige filmbaser enn celluloid, og med digitaliseringen forsvinner også filmbasen i fysisk forstand). Det engelske ordet film hadde først kun betydningen «tynn hinne», men siden 1899, ved filmens spede begynnelse, fikk det utvidet betydning som spillefilm og som verb, å filme.
De fleste spillefilmer, det vil si skjønnlitterære fiksjonsfilmer, blir innspilt etter et manus, med skuespillere som fremfører manusets dialog og handling. Regissørens visjon tolkes i samarbeid med filmfotografen, lyddesigneren, produksjonsdesigneren og filmprodusenten. Innspillingen av en film foregår ved bruk av digitale eller analoge kameraer. I dag er Kodak den siste gjenværende produsenten av film. Noen få filmer har også blitt spilt inn ved videokamera.
Før filminnspillingen deles manuset opp i et nedbrekk der scenene fordeles utover opptaksdagene. Etter innspilling blir råmaterialet klippet sammen til en helhet, og deretter vanligvis vist på kino, TV, DVD eller Blu-ray.
Filmhistorie
Etter hvert ble Lumières teknikk kombinert med fonografteknikken, slik at lyd og bilde kunne presenteres samtidig. Den første tegnefilmen El Apóstol ble laget i 1917 av Don Federico Calle.
Filmproduksjon
Prosessen med å produsere en film er ofte lang, og involverer mange steg. Spillefilmer er basert på et filmmanus med detaljerte sceneanvisninger og en forberedt dialog. Arbeidet starter med at en manusforfatter presenterer sin idé for et produksjonsselskap eller en filmprodusent. Hvis ideen blir kjøpt blir den videreutviklet til et manus.
Manuset blir så gitt til en regissør og en ansvarlig produsent som sammen ansetter resten av produksjonspersonellet, som fotograf, lyd- og lystekniker, scenograf og kostyme/sminkeansvarlig. Siden vil man finne passende skuespillere til filmen ved å holde en audition eller velge ut skuespillere man kjenner til fra før. Samtidig går man gjennom manuset før filminnspillingen, skriver eventuelt om til et storyboard, og lager seg et budsjett. Til slutt bygger man opp dekorasjoner og rekvisita.
Under innspillingen er det regissøren som har det overordnede ansvaret for å koordinere skuespillere, statister, lyd, bilde og resten av produksjonspersonellet.
Dvergblomsterfluer
Dvergblomsterfluer (slekten Neoascia) er en gruppe av fluer som tilhører familien blomsterfluer (Syrphidae). Slekten omfatter minst 25 kjente arter, seks av dem forekommer i Norge. De er små, svarte, slanke blomsterfluer med kraftige bakbein.
Film
Filmproduksjon
Etter innspillingen klippes de filmede scenene sammen til en helhet, legger på lydeffekter og musikk, og skaper en endelig versjon av filmen. Denne markedsføres og distribueres til enten kinoer eller rett på video. I dag kommer de fleste filmene først på kino, så på DVD og Blu-ray, og deretter på kabel-TV og TV.
Dvergblomsterfluer
Utseende
Små (4–7 mm), blankt svarte blomsterfluer, kroppen ganske slank. Hodet er forholdsvis lite, fasettøynene er nakne og bredt skilte hos begge kjønn. Antennene er ganske små, mørke, det tredje leddet vanligvis med et gulaktig område på undersiden ved roten. Ansiktet er flatt, munnkanten litt framskutt hos noen av artene. Thorax er nesten kvadratisk med avrundede hjørner, betydelig bredere enn bakkroppen i alle fall hos hannene. Kroppen er kledt med svært korte hår og virker naken. Beina er gule og svarte. For- og mellombeina er slanke. På bakbeina er lårene fortykkede, svarte, med korte, stive børster på undersiden. Leggen er sterkt krummet slik at den kan foldes tett inntil låret. Bakkroppen er kølleformet, særlig hos hannene, og temmelig slank. De fleste har to gule tverrbånd av ulik form. Vingene er smale, lett røykfargede med brunt vingemerke.
Levevis
Dvergblomsterfluene finnes helst i nærheten av ferskvann, for eksempel i strandsonen ved næringsrike vann og på våtenger. Særlig er de vanlige der det er vegetasjon av takrør eller andre høye gress eller siv. Fluene holder seg gjerne lavt i vegetasjonen, men besøker blomster, særlig på skjermplanter. Larvene utvikler seg i råtnende plantemateriale.
Film
Filmtyper
Andre typer inndeling kan gjøres etter produksjonsmetode (for eksempel dogmefilm eller animasjonsfilm), eller hvor lang spilletid filmen har (for eksempel kortfilm, i motsetning til spillefilm). Men hovedsakelig deles det inn i to sjangre: Dokumentar og fiksjon.
Dvergblomsterfluer
Utbredelse
Slekten forekommer i den palearktiske sone og Nord-Amerika.
Film
Spillefilm
Spillefilm er den mest kjente og sette filmtypen. Det har vanligvis en lengde fra 1 time og utover. Det finnes mange typer langfilm:
Stumfilm
Stumfilm er film som er spilt inn uten tale eller lydeffekter. Ettersom lydinnspillingsteknikken hadde flere brister fram til slutten av 1920-tallet ble de fleste filmene før den tid laget som stumfilmer. Stumfilmene ble som oftest akkompagnert av levende musikk. Mange stumfilmer inneholder tekstplakater som dekker hele filmruten med jevne mellomrom og representerer filmens dialog.
Animasjonsfilm
Animasjonsfilm er et samlenavn for analoge og dataanimerte filmer, tegnefilmer og dukkefilmer. Dataanimerte filmer er betegnelsen på filmer som er skapt ene og alene i en datamaskin, gjennom for eksempel et 3D-program. Den aller første fullstendig dataanimerte langfilmen var Toy Story, produsert av Pixar. Tegnefilm består imidlertid av filmer der hver enkelt bilderute er håndtegnet.
En dukkefilm kan lages ved hjelp av kitt- eller leirefigurer eller dukker. Den mest kjente norske dukkefilmen er Flåklypa Grand Prix. Man regner ofte også filmer gjort med stop motion-teknikker under denne sjangeren, en teknikk som betyr at man flytter figurene litt mellom hver gang man tar et bilde av dem for å skape en illusjon av bevegelse. Teknikken ble en kunstart takket være Ray Harryhausen. Wallace & Gromit-filmene er laget med denne teknikken.
Dokumentarfilm
Dokumentarfilm tar utgangspunkt i å fortelle en historie fra virkeligheten i den virkeligheten som finnes i situasjonen. I prinsippet skal dokumentarfilmen dokumentere virkeligheten, akkurat som nyhetsfotografiet, og personer, situasjoner, lyssetting, og lignende virkemidler fra spillefilmens fiksjon skal ikke benyttes eller så lite som mulig for at ikke troverdigheten skal brytes. Fortellingen og personene utfolder seg i sitt naturlige miljø. Regissøren bruker tid for å bli kjent med figurene og følger med dem i sin hverdag. Allikevel er det rom for at regissøren kan forme måten historien fortelles på sammen med klipperen når dramaturgien skal legges ved hjelp av utsnitt, kameravinkler, hva som filmes og hva som ikke filmes. En fullstendig objektiv film er ikke mulig, kun grader av troverdighet.
Det motsatte av dokumentarfilmens troverdighet er propagandafilmer, som har til hensikt å påvirke og forlede til en bestemt hensikt eller inntrykk, enten det er politisk, eller kommersielt. Sistnevnte er reklamefilmer som skal påvirke konsumentens oppfatninger og interesser til å velge eksempelvis et bestemt produkt framfor et annet.
Bildeformater
Det er utviklet flere ulike standarder for filmfremvisning gjennom filmhistorien. De vanligste formatene er i dag 1,66:1 (i europeisk film) og 1,85:1 (for amerikansk film), begge for 35mm film. De ulike bildeformatene påvirker ikke nødvendigvis innholdet, men kvaliteten kan likevel brukes for å påvirke fremstillingen. I filmen The Blair Witch Project benyttet man for eksempel et lavoppløselig "billig" kamera for å gi et inntrykk av at filmen var en dokumentar til tross for at det var en fiktiv dokumentarfilm, på engelsk kalt «mockumentary».
De vanligste analoge opptaksformatene er 35mm, 65mm, 16mm eller 8mm. De vanligste digitale opptaksformatene er RED, Viper, HDCAM, DV Cam, Digi-Beta eller DVC pro.
Om den ferdige filmen skal vises på kino kan det lages 35mm, 70mm eller 16mm kopier. Filmen kan utspilles digitalt til DVD eller Blu-ray, eller eksporteres som digital DV eller HD-fil. Tapebaserte utspillingsformater som kan tas i bruk er HDV tape, DV tape, Digi-Beta, DVC pro eller VHS.
Lyd
Dialog er lyden av personer som konverserer. I enkelte scener er dette den viktigste lyden. På alle standarder innen flerkanals hjemmekino brukes den midtre, senterhøyttaleren til å spille av dialog i film. Dette er for å gi en realistisk følelse av hvor lyden kommer fra, samt at det avlaster de andre høyttalerne.
Lyd som ikke inngår i handlingen som vises i bildet kalles ikke-diegetisk ved at den ikke inngår i handlingen. Diegetisk musikk er musikk som fremføres i bildet for eksempel i Barry Lyndon der «Lillibullero march» og «British Grenadiers» spilles av britiske soldater som vises i bildet.
Film og litteratur
Film har i lang tid anvendt litterært kildemateriale: Flere av Shakespeares dramatiske skuespill har vært innspilt på film flere ganger, og Sherlock Holmes har blitt til film flere ganger enn noen annen litterær figur. Å forvandle en roman eller et skuespill til film kalles adapsjon, og har en egen kategori i oscarutdelingen.
Etter 1960-tallet ble det motsatte også virkelighet, da storfilmer kom ut i bokform, ofte i billige utgaver med filmens plakat på fremsiden, og noen bilder fra filmen samlet i et særtrykk midt i boken. Eksempler på slike er Tid for hevn og flere av de nyere James Bond-filmene.
Film og drama
Film (og fremfor alt spillefilmer) er i likhet med teater et dramatisk medium. Begge bygger på en allerede bestemt handling som blir delt inn i scener, med like forutbestemte rollefigurer og replikker. Filmproduksjon skiller seg imidlertid fra en teaterproduksjon på flere områder, blant annet på grunn av at skuespillet i en film blir lagret på fotografisk film eller digitalt. Siden tidlig på 1900-tallet har regissører dessuten arbeidet med ulike bildeutsnitt, montage-teknikker og musikk for å skape stemninger.
Film og TV
Film og TV var lenge konkurrenter. I USA ble det for eksempel lenge produsert film på veskysten (i Hollywood utenfor Los Angeles), mens TV ble produsert på østkysten (i New York). Rent teknisk utviklet filmen seg tidligere og raskere, men allerede i 1927 ble de første TV-bildene sendt over Atlanterhavet, og deretter innså mange fordelen med å sitte hjemme og se på TV fremfor å sitte i en trang kinosal.
Når konkurransen hadde begynt bare øket den. Det var sjelden filmskuespillere frivillig gikk over til en TV-produksjon, og TV-skuespillere hadde små sjanser til å lykkes innen film, selv om det naturligvis finnes unntak. TV laget en del serier basert på berømte filmer: M*A*S*H for eksempel, mens film bare unntagsvis ville røre noe som hadde figurert på TV-skjermen. Det er først på 1980-tallet, da TV-serien Star Trek lyktes i å ta steget over til filmen og solgte store mengder kinobilletter at trenden begynte å snu. I dag figurerer selv kjente filmstjerner i TV-serier som C.S.I og Frustrerte fruer. Samarbeidet har delvis også kommet delvis på grunn av at fler og fler film- og TV-selskaper har samme eier.
Film og videospill
Siden videospillets barndom på 1980-tallet har det vært svært vanlig med filmbaserte spill. Noen filmer og filmserier som har gitt opphav til en mengde videospill er Star Wars, Indiana Jones og Matrix. Enkelte videospill er også filmet i ettertid, blant annet Tomb Raider.
Filmpriser og filmfestivaler
Spesielt godt mottatte filmer vises ofte på spesielle filmfestivaler, som filmfestivalen i Cannes. Enkelte filmer har på den andre siden premiere på store filmfestivaler for å skape oppmerksomhet og interesse. Mange filmfestivaler har egne prisutdelinger basert på jurystemmer.
Den mest berømte filmprisen av dem alle er den amerikanske Academy of Motion Picture Arts and Sciences Academy Award (vanligvis kalt Oscarprisen). Den har vært utdelt siden 1929. Den største norske filmprisen er Amandaprisen.
Frankrike
Mange av filmens pionerer kom fra Frankrike: Brødrene Lumière som laget verdens første filmer, Émile Cohl som laget den første animerte filmen, og Georges Méliès som var en foregangsmann i å eksperimentere med filmteknikker. I løpet av 1960-tallet ble den nye franske bølgen en av de viktigste innflytelsene innen film. I dag er den franske filmindustrien den mestselgende filmindustrien i Europa.
Hongkong
Hongkong var lenge verdens tredje største filmindustri, etter Bollywood og Hollywood, men etter en filmkrise i midten av 1990-tallet ble den sterkt svekket. I dag er den i ferd med å innhente seg. Kjente stjerner som Bruce Lee og Jackie Chan har gjort Hongkongs filmindustri internasjonalt kjent, spesielt filmer som inneholder kung fu og annen action.
Sverige
Svensk film har vært til stede siden tidlig på 1900-tallet. To av de mest kjente internasjonale regissørene er Ingmar Bergman og Lasse Hallström.
Norge
Thor Heyerdahls dokumentarfilm om Kon-Tiki-ekspedisjonen vant en Oscar i 1951. I 2006 vant norsk-kanadiske Torill Koves film Den danske dikteren Oscar for beste animerte kortfilm. Liv Ullmann hadde både den norske og den engelske fortellerstemmen.
Norsk filmer som har vært Oscarnominerte er Veiviseren (1988), Elling (2001), Ni liv og Søndagsengler.
Island
Island har nok den korteste filmhistorien av alle de nordiske landene, men er på ingen måte den minste nasjonen når det gjelder antall filmer produsert per innbygger. Island produserer gjennomsnittlig tre filmer hvert år, noe som er mye når man tenker på at øya har knappe 280 000 innbyggere. I de senere år har islandsk film oppnådd høy status både på festivaler og internasjonalt. Dette mye takket personer som Fridrik Thor Fridriksson, Thrainn Bertelsson, Hrafn Gunnlaugsson og Agust Gudmundsson. Mange av dem har også jobbet sammen i ulike filmprosjekter.
USA
Siden 1920-tallet har USA dominert den globale filmindustrien med et bredt utvalg filmer, både kunstnerisk og teknisk banebrytende. Dette har bidratt til at det i den amerikanske kulturen finnes en inngrodd filmentusiasme.
Takket være interessen for filmkunsten, og naturligvis den lave prisen, ble det vanligere og vanligere å besøke kinoen i USA. Man besøkte disse såkalte Nickelodeons, der det kostet en nickel (5 cent) for å se en film.
Den mest fremgangsrike filmen fra denne perioden er sannsynligvis kjærlighetshistorien mellom Scarlett O'Hara og Rhett Butler i Tatt av vinden, en film som selv i dag holder rekorden i antall kinobesøkende.
India
Bollywood er navnet på den indiske filmindustriens hovedstad i Mumbai (tidligere Bombay). Her produserer de mest filmer i hele verden. De fleste filmene er på hindi og er vanligvis musikaler.
Japan
Den japanske filmindustrien har på det internasjonale markedet gjort seg kjent blant annet gjennom regissøren Akira Kurosawa, monsterfilmer som Godzilla, tegnefilmsjangeren anime (Hayao Miyazakis Chihiro og heksene) og skrekkfilmer som Ringu og The Grudge.
Yrker innen film
Foruten filmens skuespillere, statister og stuntmenn arbeider en mengde mennesker bak kamera med å produsere filmen. Regissøren har overordnet artistisk ansvar for filmen. Han iscenesetter det manuset som manusforfatterne har skrevet. Videre er det en produsent som produserer filmen, som blir filmet av kameramenn.
Heis
Prinsippet for heis er en heisstol som går på stålføringer, opphengt med ståltau/wirer over en drivskive på en motor, og ned igjen til en motvekt som går på egne stålføringer ved siden av heisen i sjakten. Motvektens vekt er oftest vekten av tom heisstol + 50 % av heisens oppgitte merkelast. Dette vil da i prinsippet medføre at strømforbruk og mekaniske belastninger vil bli relativt lave. Det finnes også andre prinsipper for heis, f.eks hydraulikk, trommel-, paternoster-, skrue-, skråbane- og på forskningsstadiet; -heiser med magnetisme som energikilde.
Alle heiser skal være utstyrt med sikkerhetsanordninger som sørger for at heisen ikke skal kunne gå fortere enn heisens nominelle hastighet. Dette vil på elektriske tauheiser gjerne være et såkalt fangapparat, som ved hjelp av en overhastighetsbegrenser vil stanse heisen ved aktivering. Høyhastighetsheiser er lagd for høyere hastigheter, og beveger seg mye raskere enn vanlige heiser. Det finnes i Norge mange leverandører av heiser, og de fleste større produsenter i verden, slik som KONE, ThyssenKrupp, Otis, Schindler og Mitsubishi er representert.
Heiser er ofte påbudt enkelte steder av hensyn til funksjonshemmede.
Heiser i Norge har et omfattende regelverk for oppføring og er underlagt krav til regelmessig kontroll. Heisanlegg kontrolleres av blant annet Norsk Heiskontroll, Oslo Heiskontroll og Det Norske Veritas Heisfaget og krav til opplæring er regulert. Mange av Norges heismontører er organisert i Heismontørenes fagforening
1853: Det store teknologiske gjennombruddet for moderne heisinnretninger kom ved amerikaneren Elisha Graves Otis sin oppfinnelse av fangapparatet i 1853, noe som forhindret at heisen ville falle ned ved brudd på bæremidlene.
1857: Verdens første kommersielle heis blir introdusert i et kjøpesenter i New York. Før dette ble heiser kun benyttet innen industri da de ble oppfattet som altfor utrygge blant folk flest. Dette endret seg etter nødbremsen til Otis ble standard i heiser.
1880: Werner von Siemens demonstrerer den første elektrisk drevne heisen.
1896: Norges første registrert heisanlegg i Kristiania.
Izaak Jakubowicz synagoge
Izaak Jakubowicz synagoge (polsk Synagoga Izaaka Jakubowicza, også kalt Synagoga Ajzyka) er den største synagogen i bydelen Kazimierz i Kraków, ved Kupa-gaten 18.
Heis
Den første heisen med knapper kom i 1892, elektronisk kontroll i 1924, automatiske dører i 1948, og i 1950 i Atlantic Refining Building i Dallas, ble den første førerløse heisen installert. I 1962 kom den fullautomatiske heisen.
Izaak Jakubowicz synagoge
Synagogen ble skjenket av Izaak Jakubowicz, lederen for det jødiske fellesskapet i Kazimierz, etter tillatelse fra kong Władysław IV av Polen den 30. april 1638, og ble åpnet i 1644. Arkitekten var Giovanni Trevano.
Under den svenske invasjonen av Polen i 1655–1660 ble synagogen plyndret, og under pesten i 1679 flyktet synagogens formyndere til Opatów. Den mest tragiske hendelsen i synagogens historie var andre verdenskrig, da den ble ødelagt og plyndret av tyske nazister.
I årene 1983–1996 ble synagogen totalrenovert. I dag huser den Sentret for jødisk utdanning.
Synagogens murbygning har rektangulær form og er bygd i senbarokk. Den har ingen utvendige dekorasjoner. Inngangen til synagogen er atskilt fra gaten av en liten gårdsplass.
Simone
Simone er et kvinnenavn dannet fra mannsnavnet Simon. Varianter er Simona, Simonette og Simonetta. Simone er mannsnavn på italiensk.
Utbredelse
Kvinnenavnet Simone er mye brukt i Belgia.
Norske
Personene i listene er ordnet kronologisk etter fødselsår.
ChangKong-1
ChangKong-1 (CK-1) er en radiostyrt måldrone, et ubemannet luftfartøy. Det er utviklet i Kina på bakgrunn av sovjetiske Lavotsjkin La-17C som de fikk tidlig på 1960-tallet. Ansvarlig for prosjektet var general Zhao Xu, og det første eksemplaret fløy 6. desember 1966. En av de større forskjellene til forgjengeren er at det bruker en turbojet i stedet for en ramjet.
Blekkspruter
Blekkspruter (Cephalopoda) er en klasse med bløtdyr som gjerne deles inn i tre underklasser, hvorav kun to har nålevende arter. Alle blekkspruter er rovdyr. De jakter og eter fisk, andre bløtdyr og krepsdyr. De fins omkring 900 arter, som de kan variere i størrelse fra ørsmå til opp mot 18 meter. Kolossblekksprut (Mesonychoteuthis hamiltoni) er størst, og den regnes som det største virvelløse dyret som noen gang har levd. Habitatet er stort sett marint, men noen arter lever også i brakkvann. Ingen lever i ferskvann.
Gulringet åkerfly
Gulringet åkerfly (Tholera cespitis) er en sommerfugl som tilhører familien nattfly (Noctuidae). Den er utbredt på Sørlandet og det sørlige Østlandet i Norge.
Blekkspruter
Blekkspruter kjennes av sin todelte kroppsform, og evne til å produsere blekk. Hodet har en munn med et nebblignende spiseorgan (to kraftige hornkjever) omgitt av en krans av fangarmer (åtte eller ti i tallet), mens kroppen bakenfor er enten sylindrisk tilspisset bakover eller pungformet avrundet i formen. Når blekksprutene føler seg truet kan de sprute ut en blekklignende substans (som produseres av en blekk-kjertel) fra en blekksekk, slik at de rekker å gjemme seg. Noen arter mangler imidlertid denne blekksekken. Blekkspruter har dessuten et velutviklet nervesystem, og artene regnes blant de mest intelligente blant de virvelløse dyrene.
Gulringet åkerfly
Utseende
Et middelsstort (vingespenn 32 – 40 mm), mørkt farget nattfly. Den kjennes lett på de mørke vingene med markerte nyre- og ringmerker. Forvingen er svartbrun med gulkantede nyre – og ringmerker. Mellomlinjene, som avgrenser vingens midtfelt, er brune og svarte og hakkete, vanskelige å se på grunn av vingens mørke farge. Langs ytterkanten går det en brungul siksak-bølgelinje. Bakvingen er hvit med to oppstykkede, brune tverrbånd.
Blekkspruter
Underklassen Nautiloidea har blekkspruter med et ytre skall, mens arter i Coleoidea har skallet innvendig eller mangler skall. Blant arter som fremdeles har skallet i behold, er det kun hos underklassene Nautiloidea, Spirulidae (som består av en eneste art) og Sepiida at skallet er forkalket. Hos de andre er det laget av kitin eller et brusklingnende materiale. Også hunnen hos papirbåter produserer et forkalket skall, men dette produseres av kjertler på et par av tentaklene og har ingenting med blekksprutenes opprinnelige skall å gjøre.
Gulringet åkerfly
Levevis
Gulringet åkerfly er knyttet til grasmarker, men ikke spesielt til dyrket mark, så det norske navnet er litt misvisende. Larvene lever på ulike gras, blant andre finnskjegg (Nardus stricta) og bunke-arter (Deschampsia spp.). De voksne sommerfuglene flyr i august – september.
Utbredelse
Den er utbredt i Europa. I Norge er den bare funnet på Sørlandet og det sørligste Østlandet.
Blekkspruter
Den utdødde Nectocaris pteryx er av de tidligste blekkspruter man kjenner til.
Kjell Knarvik
Kjell Arnt Knarvik (1927–2011) var en norsk skihopper.
Blekkspruter
Inndeling
Inndelingen under følger WoRMS og er i henhold til Gofas (2009). Norske navn følger i hovedsak Artsdatabanken, men navn i parentes er kun uoffisielle beskrivelser.
Kjell Knarvik
Han var fra Mysen, og representerte Mysen Idrettsforening både i fotball og skihopp.